जानकारी के मुताबिक छावनी के बैंक रोड स्थित फरुखा खालसा स्कूल में परवीन ने पढ़ाई की। नौवीं कक्षा में फेल होने के कारण उसने स्कूल छोड़ दिया था। घर में केवल माता-पिता और एक भाई था। भाई की शादी हो रखी थी और एक बेटा है। कुछ साल पहले माता-पिता का देहांत होने के बाद भाई भी दुनिया छोड़कर चला गया। घर में अब केवल उसकी भाभी और एक भतीजा रहता है। वह दिनभर बाजारों में केवल गिने-चुने दुकानदारों से ही रुपये मांगता है और उन्हीं रुपयों से अपने घर का गुजारा करता है। हालांकि उसकी यह हालत कैसे हुई, इस बारे में उसे कुछ भी याद नहीं है।